
MINISTERUL EDUCAŢIEI ȘI CERCETĂRII
INSPECTORATUL ŞCOLAR AL JUDEŢULUI SĂLAJ

ANUNȚ DEPUNERE DOSARE ACORDARE RECHIZITE ȘCOLARE GRATUITE
— an școlar 2026-2027 —

PERIOADA ȘI LOCUL DE DEPUNERE A DOSARELOR:
Conform Procedurii Operaționale interne (P.O. ADM 13) și prevederilor O.G. nr. 33/2001 cu modificările ulterioare, părinții / reprezentanții legali ai elevilor pot depune dosarele pentru acordarea pachetelor de rechizite școlare gratuite în termen de 5 zile de la începerea cursurilor:
Perioada de depunere: 7 – 11 septembrie 2026 (nu se acceptă dosare după această dată).
Unde se depun: La secretariatul unității de învățământ sau prin intermediul învățătorilor / profesorilor diriginți, pentru înregistrare la secretariat.
ACTE NECESARE PENTRU DOSARUL DE RECHIZITE ȘCOLARE:
Cerere-tip completată și semnată de către părinte / reprezentantul legal al elevului (se procură de la secretariat/diriginte/învățător);
Copii ale certificatelor de naștere pentru toți copiii aflați în întreținerea familiei (și copii C.I. pentru elevii cu vârsta de peste 14 ani);
Copie C.I. / buletin pentru ambii părinți / reprezentanți legali;
Acte doveditoare ale veniturilor lunare nete realizate în luna IULIE 2026 de membrii familiei (după caz):
· Adeverință de salariat cu salariul net realizat în luna IULIE 2026, eliberată de angajator (cu specificarea valorii tichetelor de masă/cadou, dacă au fost acordate);
· Copii cupoane alocație de stat / alocație de susținere a familiei, cupoane de șomaj sau de pensie primite în luna IULIE 2026;
· Copie extras de cont / adeverință privind primirea de burse pentru elevi și studenți în luna IULIE 2026 (dacă este cazul);
· Declarație pe propria răspundere (formular tipizat) pentru membrii majori care nu realizează venituri, dată la secretariat / în fața cadrului didactic sau la primărie;
Hotărâre judecătorească de încredințare a minorilor / divorț și stabilire a pensiei de întreținere (dacă este cazul);
Adeverință / Anchetă socială eliberată de Primăria Comunei Bălan (din care să rezulte componența gospodăriei și faptul că familia nu deține în proprietate terenuri, clădiri, spații locative sau alte bunuri care aduc venituri – arendă, chirii, fructe civile, naturale sau industriale).

NOTE ȘI CRITERII DE ELIGIBILITATE:
În conformitate cu O.G. nr. 33/2001 aprobată prin Legea nr. 126/2002 și H.G. nr. 146/2026, beneficiază de rechizite școlare gratuite elevii înscriși în învățământul primar și gimnazial de stat (clasa Pregătitoare – clasa a VIII-a, cursuri de zi), aflați în întreținerea familiilor al căror venit mediu net lunar pe membru de familie, realizat în luna IULIE 2026, este de maximum 50% din salariul de bază minim brut pe țară — respectiv MAXIMUM 2.162,50 LEI net/membru de familie.
La stabilirea venitului mediu net lunar pe membru de familie se iau în calcul toate veniturile realizate, inclusiv indemnizația de șomaj, alocația de stat pentru copii, alocația de întreținere / plasament, bursele pentru elevi și studenți, arenda, chiriile și celelalte surse asimilate conform legii.
Beneficiari sunt exclusiv elevii ai căror părinți / reprezentanți legali depun dosarul complet, înregistrat în termenul prevăzut de calendar.

Comisia de evidență și gestionare a rechizitelor școlare
Școala Gimnazială Nr. 1 Bălan

